Edika Yusof

Mohd Yusof Abd Majid atau lebih dikenali sebagai Edika Yusof (lahir 22 April 1967) ialah seorang pelakon dan model lelaki Malaysia. Beliau mencipta nama sebagai pelakon dan model iklan yang popular di era 90an. Meskipun kerap membawa watak anak orang kaya, bongkak tetapi sebenarnya beliau berasal dari keluarga biasa.

Kehidupan awal
Beliau dilahirkan pada 22 April 1967 dan berasal dari Kampung Baru, Kuala Lumpur. Anak sulung daripada 6 beradik, beliau berketurunan Pakistan. Edika ialah bekas pelajar Sekolah Menengah St. John, Bukit Nanas, Kuala Lumpur dan berkelulusan Sijil Pelajaran Malaysia (SPM).

Kerjaya
Beliau menceburi bidang seni secara tidak sengaja ketika berusia 16 tahun, apabila ditawarkan menjalani ujibakat untuk iklan TV. Ujibakat pertamanya berjaya mendapat watak utama untuk iklan Wrangler Jeans. Pada ketika menunggu keputusan peperiksaan SPM, dia mendapat tawaran untuk Iklan keduanya iaitu Pepsi.

Ketika usianya menjangkau 18 tahun, dia terpaksa menolak tawaran untuk melanjutkan pelajaran ke tingkatan enam kerana perlu mencari pekerjaan. Ketika itu, dia berhijrah ke Cherating, Pahang dan bekerja sebagai pelayan restoran di daerah itu.

Iklan pertama yang dijayakan oleh Edika ialah iklan Wrangler Jeans bersama Kavita Sidhu. Di antara iklan yang paling popular Dibintanginya ialah Iklan Rokok Kingsway dan diikuti dengan puluhan lagi Iklan TV jenama-jenama terkemuka.

Popularitinya sebagai model iklan komersial juga turut membawa Edika mengembangkan bakatnya dalam cabang seni lakonan apabila ditawarkan untuk berlakon filem Pelumba Malam pada tahun 1989. Bertuah memiliki wajah kacukan, Edika mengorak langkah dalam bidang seni hiburan dengan berlakon sebagai watak utama dalam filem-filem popular era lewat 80an dan 90 an. Selain filem, pada tahun 90an Edika juga pernah memegang watak utama dalam sebuah Cerekarama TV3 bersama aktres ternama Uji Rashid berjudul Abang Muda. Edika menerima pengiktirafan meluas dengan melakonkan wataķ sebagai Karim dalam filem cereka sains XX Ray arahan Aziz M. Osman.

Mengimbas kenangan yang tidak dapat dilupakan ketika meniti zaman popularitinya lebih 20 tahun lalu, Edika menganggap dirinya bertuah kerana mempunyai ramai peminat yang menyokong kerjaya seninya. Meskipun digilai ramai peminat wanita yang tertarik dengan ketampanan wajah dan personaliti yang yang dimilikinya, pelakon yang terkenal dengan sikap rendah dirinya ini tidak pernah mengambil kesempatan atas situasi itu.

Berikutan Krisis ekonomi 1997, Edika turut terkena tempias, lantas dia mengambil langkah memulakan kerjaya dalam bidang penerbangan dengan bertugas sebagai Pramugara seterusnya melibatkan diri dalam bidang seni reka grafik. Sejak itu dia lebih banyak menumpukan pada tugas barunya itu. 

Edika mengundur diri dari bidang seni selepas isteri tercintanya lumpuh tiga perempat badan iaitu dari bahagian dada ke bawah selepas melahirkan anak kedua mereka. Atas rasa kasih dan tanggungjawab Edika lebih banyak menghabiskan masa menjaga isteri disamping mengusahakan perniagaan seni reka grafiknya.

Selepas 20 tahun mendiamkan diri, Edika kembali berlakon dengan membintangi drama Hikayat Cinta Si Pematah Hati dengan melakonkan watak sebagai Datuk Syakir.

Kehidupan peribadi
Beliau mempunyai dua orang anak hasil pernikahannya dengan isteri dan seorang anak tiri iaitu Fardeen Nasrulhaq, Fereena Nurulhaq dan Nazirul Afiq.  Isterinya mengalami lumpuh dari bahagian dada hingga ke bawah selepas melahirkan anak kedua mereka. 

Filemografi

Anugerah dan pencalonan
 Tahun Anugerah Kategori Penerima/Karya tercalon Keputusan 2025 Anugerah Bintang Popular Berita Harian ke-37 Aktor Pembantu TV Popular  

Rujukan

Pautan luar





Kategori:Kelahiran 1967
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Pakistan
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Orang dari Kuala Lumpur
Kategori:Pelakon televisyen Malaysia
Kategori:Pelakon filem Malaysia
Kategori:Peragawan Malaysia